4. Menneskerettighederne i verden 2009 og EU's menneskerettighedspolitik (
Sergio Paolo Francesco Silvestris
(IT) Fru formand! Det, nogle medlemmer forsøger at foreslå - da det er torsdag, og dette er den sidste afstemning - er, at hvis De blot siger "godkendt" eller "forkastet", så er det fint. Der er ingen grund til at sige "452 stemte, 53 imod, 22 for og så videre".
Richard Howitt
(EN) Fru formand! Det er et faktisk spørgsmål. Vi ønsker ganske enkelt at fjerne ordene "i Kroatien". Jeg mener ikke, at dette er kontroversielt i forhold til de øvrige grupper.
Hannes Swoboda
(DE) Fru formand! Da det ikke er anført på vores stemmeliste, ønskede jeg blot at påpege, at der er fri afstemning om anden del af dette beslutningsforslag og det næste.
Barbara Lochbihler
(EN) Fru formand! Der er to tilføjelser til denne tekst. Efter "liste over personer, der er ansvarlige for" indsættes "alvorlig". Dernæst ændres det efterfølgende sætning, så der står: "menneskerettighedskrænkelser, såsom tortur, censur, voldtægt og udenretlige henrettelser i Iran".
Laima Liucija Andrikienė
ordfører. - (EN) Fru formand! Vi har et mundtligt ændringsforslag til ændringsforslag 7. Teksten vil komme til at se sådan ud: "opfordrer indtrængende Kommissionen til at lave en liste over personer, der er ansvarlige for alvorlige menneskerettighedskrænkelser, såsom tortur, censur, voldtægt og udenretlige henrettelser i Iran, ikke mindst i kølvandet på valget i 2009, og til at overveje at indføre sanktioner mod dem i form af indefrysning af aktiver og indrejseforbud".
Laima Liucija Andrikienė
ordfører. - (EN) Fru formand! Der er sket en positiv udvikling i Rusland, og vi vil derfor gerne ændre den sætning, der starter med "beklager, at Strategi 31-demonstrationerne hidtil er blevet nægtet tilladelse fra myndighederne". Forslaget går ud på at erstatte ordet "hidtil" med "undtagen den allersidste den 31. oktober 2010".
